Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2144

4. Osztályozás az emberek egészségét veszélyeztetõ specifikus hatások alapján 4.1. Bevezetés 4.1.1. Jelen pont ismerteti a besorolási eljárást azon anyagok esetében, amelyek az alábbiakban tárgyalt hatásokkal rendelkezhetnek. Készítményekhez az eljárást lásd a 4.2.4.pontban. 4.1.2. Amennyiben a gyártó, forgalmazó vagy importõr olyan információk birtokában van, amelyek azt támasztják alá, hogy az anyagot a 4.2.1., 4.2.2. vagy 4.2.3. pontokban megadott kritériumoknak megfelelõen kell besorolni és feliratozni (címkézni), köteles az anyagot ideiglenes felirattal ellátni a kritériumok szerint, a rendelkezésre álló bizonyítékok illetékes személy által történõ értékelése alapján. 4.1.3. A gyártó, forgalmazó vagy importõr a lehetõ leghamarabb köteles egy, az összes lényeges információt összefoglaló dokumentumot benyújtani. Ebben az összefüggésben, a lényeges információ elsõsorban mindazt a rendelkezésre álló közzétett és nem közzétett információt tartalmazza, ami a kérdéses anyagnak a Kbtv. 3 §-ban megadott, az anyagok eredendõ tulajdonságai szerinti és a jelen mellékletben megadott kritériumoknak megfelelõen történõ osztályba sorolásához szükséges. Az összefoglaló dokumentumnak tartalmaznia kell a valamennyi lényeges hivatkozást felsoroló bibliográfiát, beleértve a megbízható nem publikált adatokat. 4.1.4. Ezenkívül, amennyiben a gyártó, forgalmazó vagy importõr olyan új adatokkal rendelkezik, amelyek lényegesek az anyag vagy készítmény a 4.2.1., 4.2.2., vagy 4.2.3. pontokban megadott kritériumok szerint történõ besorolása és feliratozása (címkézése) szempontjából, köteles ezeket az adatokat a lehetõ leghamarabb benyújtani a Kbtv. 5. § (8) bekezdésében leírtak figyelembevételével. 4.2. Az osztályozás, a veszélyek megjelölésének és az R mondatok kiválasztásának kritériumai 4.2.1. Rákkeltõ anyagok Az osztályozás és feliratozás szempontjából, és figyelembe véve a tudomány jelenlegi állását, az ilyen anyagokat három kategóriába soroljuk:

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes